Վիտալի Գոլցով

**Վիտալի Վլադիմիրովիչ Գոլցով** (ուկրաիներեն՝ Гольцов Віталій Володимирович. ), ուկրաինացի տիկնիկավար, թատրոնի ռեժիսոր, հրապարակախոս, Ուկրաինայի վաստակավոր արտիստ (2002), Միխայլո Կոցյուբինսկու անվան գրական-գեղարվեստական մրցանակի դափնեկիր  (2007), Չեռնիգովի Լեոնիդ Գլեբովի անվան գրական մրցանակի դափնեկիր  (2017), գոգոլյան «Տրիումֆ» միջազգային գրական մրցանակի դափնեկիր  (2017), Լեսյա Ուկրաինկայի անվան միջազգային գրական-գեղարվեստական մրցանակի դափնեկիր (2021 թ.)։ Ուկրաինայի թատերական ընկերության անդամ։ Տիկնիկային թատրոնների միջազգային միության՝ UNIMA-ի ուկրաինական կենտրոնի անդամ:

## Կենսագրություն
Ծնվել է 1954 թվականի հունվարի 3-ին Բերեստեչկոյում,  մանկավարժների ընտանիքում. ընդ որում՝ հորական կողմը  լիտվացի ներգաղթյալներ էին։ 1976-1978 թվականներին եղել է 1976 թվականին հիմնադրված չեռնիգովյան տարածաշրջանային տիկնիկային թատրոնի առաջին դերասանական կազմի անդամ։ 1978 թվականին ընդունվել է Խարկովի Կոտլյարևսկու անվան արվեստների ինստիտուտի տիկնիկային թատրոնի ամբիոնի դերասանական բաժինը։  Հաջորդ տարի ընդունվել է նույն ինստիտուտի տիկնիկային թատրոնի ռեժիսուրայի բաժինը, որն ավարտել է 1984 թվականին։ Նույն թվականին դարձել է Չեռնիգովի տարածաշրջանային տիկնիկային թատրոնի տնօրեն, իսկ երկու տարի անց՝ 1988 թվականին՝ Չեռնիգովի մարզային մանկապատանեկան թատրոնի «Էլֆ» տիկնիկային խմբի տնօրենն ու գեղարվեստական ղեկավարը։ 1996 թվականին նշանակվել է Չեռնիգովի Դովժենկոյի անվան մարզային տիկնիկային թատրոնի գլխավոր ռեժիսոր։  . Այնուհետև պաշտոնավարել է որպես Չեռնիգովի տարածաշրջանային տիկնիկային թատրոնի գեղարվեստական ղեկավար, իսկ 2018 թվականին դարձել է դրա գլխավոր տնօրենը։

## Գործունեություն
1996 թվականին Գոլցովը եղել է Չեռնիգովի տիկնիկային թատրոնի կարգավիճակի վերականգնման նախաձեռնողը, դարձել է  «Չերնիգովյան տիկնիկային ժամադրություն» փառատոնի համահիմնադիր: 1992 թվականին հրավիրյալ հյուրի կարգավիճակով մասնակցել է լեհական Բյելսկո-Բիալա քաղաքում անցկացվող տիկնիկային թատերական միջազգային փառատոնի կազմկոմիտեի աշխատանքներին: Ստեղծագործական կապեր հաստատելու և ուկրաինական տիկնիկային արվեստը ներկայացնելու ուղղությամբ աշխատանքներ է տարել և համակարգել Ավստրիայում, Բուլղարիայում, Լեհաստանում, Ռուսաստանում, Գերմանիայում։

Գոլցովը հանդես է եկել նաև որպես «Չեռնիգովցի և վիեննացի տիկնիկավարները «Հեքիաթների կարուսել» են վարում» միջազգային թատերական նախագծի համակազմակերպիչ և համառեժիսոր՝ ավստրիացի ռեժիսոր Ս. Կուլգանեկի հետ:

Հեղինակ է «Վովչենյատկոն հեքիաթային պայուսակից» հեքիաթ-պիեսների գրքի, 2005 թվականին դարձել է  տարածաշրջանային գրական մրցույթի հաղթող «Տարվա լավագույն գիրք» անվանակարգում: Չեռնիգովի, Կրոպիվնիցկիի, Կրիվոյ Ռոգի և Խմելնիցկիի տիկնիկային թատրոններում բեմադրել է ավելի քան 70 ներկայացում։

## Պարգևներ
* 2001 - Ուկրաինայի մշակույթի և արվեստի նախարարության պատվավոր մրցանակ «Մշակույթի բնագավառում երկարամյա բեղմնավոր աշխատանքի համար»
* 2002թ.՝ Ուկրաինայի վաստակավոր արտիստի կոչում
* 2007թ.՝ «Աշխատանքի և արիության համար» մեդալ
* 2007թ.՝ Միխայլո Կոցյուբինսկու անվան տարածաշրջանային գրական-գեղարվեստական մրցանակի դափնեկիր 
* 2017 — Չեռնիգովի Լեոնիդ Գլեբովի անվան  գրական մրցանակի դափնեկիր 
* 2017թ.՝ Գոգոլյան «Триумф» միջազգային գրական մրցանակի դափնեկիր 
* 2021 — Լեսյա Ուկրաինկայի անվան  միջազգային գրական - գեղարվեստական մրցանակի դափնեկիր

## Ծանոթագրություններ

## Գրականություն
* Маджуга И. А. Гольцов Віталій Володимирович // Енциклопедія сучасної України :  укр.] : у 30 т. / НАН України, Наукове товариство ім. Шевченка, Институт энциклопедических исследований НАН Украины. — Київ, 2001—…. — Т. 6. — ISBN 944-02-3354-X.
* Андрей Деркач. Человек и кукла // День. — 2009. — 23 января.
* Андрей Деркач. Держать в кармане детство // Украинский театр : журнал. — 2011. — № 1-3.
* 

## Արտաքին հղումներ
* Պարգևատրման մասին
* Պարգևատրման մասին

Կատեգորիա:1954 ծնունդներ
Կատեգորիա:Ապրող անձինք
Կատեգորիա:Բնօրինակում անաղբյուր հոդվածներ
Կատեգորիա:Թատերական ռեժիսորներ այբբենական կարգով
Կատեգորիա:Հունվարի 3 ծնունդներ
Կատեգորիա:Ուկրաինայի վաստակավոր արտիստներ